Diari Oficial de la Generalitat Valenciana


Sumari del DOGV 7778, del 10-05-2016 (2016/3206)

Extracte de l'Ordre 14/2016, de 5 de maig, de la Conselleria d'Educació, Investigació, Cultura i Esport, per la qual s'aproven les bases i es convoquen subvencions destinades a les federacions esportives per al desenvolupament del programa Esport a l'Escola.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7778

Data del DOGV
:   10-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3206


Data del document
:   05-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de l'Ordre 14/2016, de 5 de maig, de la Conselleria d'Educació, Investigació, Cultura i Esport, per la qual s'aproven les bases i es convoquen subvencions destinades a les federacions esportives per al desenvolupament del programa Esport a l'Escola. [2016/3206]  
BDNS (Identif.): 305506.  
  
De conformitat amb el previst en els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions  
http://www.pap.minhap.gob.es/bdnstrans/index  
  
Primer. Beneficiaris  
Les federacions esportives que desenvolupen la seua activitat dins de l'àmbit competencial de la Generalitat, exclusivament per al desenvolupament del programa Esport a l'Escola, sempre que reunisquen els requisits establits en aquesta ordre i en l'article 13 de la Llei 38/2003, de 17 de novembre, General de Subvencions.  
Cada anualitat es convocaran aquelles ajudes incloses en els pressupostos de la Generalitat per a l'exercici corresponent, per la qual cosa no suposaran un increment de la despesa pressupostada. Les ajudes convocades es finançaran amb càrrec a les aplicacions i programes pressupostaris que s'indiquen en les corresponents convocatòries.  
Les modalitats esportives a subvencionar en una primera fase són: atletisme, handbol, bàdminton, beisbol, hoquei, judo, orientació, rugbi, voleibol, esports adaptats i pàdel.  
  
Segon. Objecte  
L'objecte de les ajudes és sufragar les despeses ocasionades pel desenvolupament d'un programa de Esport a l'Escola en centres educatius públics i privats concertats de la Comunitat Valenciana d'acord amb els requisits especificats en les bases reguladores.  
Les subvencions per a sufragar les despeses ocasionades pel desenvolupament del citat programa de Esport a l'Escola en centres educatius públics i privats concertats són compatibles amb qualsevol altra que per a la mateixa finalitat siguen convocades per qualsevol administració o entitat pública o privada, no podent en cap cas superar aquestes la quantia del cost de l'activitat subvencionada.  
  
Tercer. Bases reguladores  
Ordre 14/2016, de 5 de maig, de la Conselleria d'Educació, Investigació, Cultura i Esport, per la qual s'aproven les bases i es convoquen subvencions destinades a les federacions esportives per al desenvolupament del programa Esport a l'Escola.  
  
Quart. Quantia  
La concessió de les ajudes, per un import global màxim de 150.000 euros, anirà amb càrrec a l'aplicació pressupostària 30.61.65.186.27, línia de subvenció S7890000, de la llei de pressupostos de la Generalitat per a l'exercici 2016.  
Aquests imports podran ser incrementats com a conseqüència d'una generació, una ampliació o una incorporació de crèdit que no requerirà d'una nova convocatòria, de conformitat amb el previst en l'article 58, apartat 2, lletra a, punt quart del Reglament de la Llei General de Subvencions.  
  
Cinquè. Termini de presentació de sol·licituds  
El termini de presentació de sol·licituds, juntament amb la resta de documentació requerida, serà de 30 dies naturals a comptar des de l'endemà al de la publicació en el Diari Oficial de la Comunitat Valenciana de la convocatòria.  
L'incompliment d'aquest termini determinarà automàticament l'exclusió.  
De conformitat amb el que es disposa en l'article 71 de la Llei de Règim Jurídic de las Administracions Públiques i del Procediment Administratiu Comú (LRJIPAC), quan la sol·licitud no reunisca els requisits exigits es requerirà a les persones interessades perquè ho esmenen en el termini de 10 dies, amb indicació que, si així no ho feren, se'ls tindrà per desistides de la seua petició prèvia resolució dictada a aquest efecte, de conformitat amb el previst en l'article 42 de la LRJIPAC.  
  
  
Sisè. Altres dades  
Les sol·licituds es realitzaran mitjançant instància dirigida a la Conselleria d'Educació, Investigació, Cultura i Esport, segons el model que figura com a annex III de l'ordre de convocatòria  
La instància s'acompanyarà d'una unitat didàctica amb la següent informació i documentació:  
a) Projecte esportiu:  
Justificació i objectius de la unitat didàctica.  
Sessions a desenvolupar detallades.  
Metodologia, seguiment i avaluació.  
Necessitats de material, instal·lacions  
Personal tècnic. Titulació acadèmica i/o esportiva.  
b) Pressupost detallat d'ingressos, despeses i recursos necessaris.  
Cessió de drets de propietat intel·lectual, segons el model que figura com a annex IV.  
  
València, 5 de maig de 2016.- El conseller d'Educació, Investigació, Cultura i Esport: Vicent Marzà Ibáñez.